
· היעזרי בקיצור שולחן ערוך פרק ע"ד.

ספר התודעה

נתעטף הקדוש-ברוך-הוא בטלית והראה לו למשה סדר תפילה, ואז אמר לו שלש עשרה מידות של רחמים. ועיקרן של הסליחות הוא שלש עשרה מידות של רחמים שבפסוק ה' ה' אֵ-ל רַחוּם וְחַנּוּן. וכן הוידוי שאומרים בסופם, לפי שהוידוי הוא עיקר התשובה.

1. מי לימד את משה את סדר התפילה ומה ניתן ללמוד מכך?
2. מהו עיקר התשובה שהאדם צריך לעשות?

אמר רבי יוחנן: אלמלא מקרא כתוב אי אפשר לאמרו:

" מלמד שנתעטף הקב"ה כשליח צבור והראה לו למשה סדר תפילה. אמר לו: כל זמן שישראל חוטאין יעשו לפני כסדר הזה ואני מוחל להם" 

אמר רב יהודה ברית כרותה לי"ג מדות שאין חוזרות ריקם (תלמוד בבלי, ראש השנה י"ז)

כוחו של ציבור באמירת המידות

פרוש נוסף בספר "מאור ושמש", מאת רבי קלונימוס (קלמן הלוי), אפשטין שהיה מגדולי החסידות, חי בקרקא, במאה ה-19. ספרו 'מאור ושמש' הפך לספר יסוד בחסידות פולין. וכך הוא כותב בסוף פרשת ויחי:

[בשם הגאונים] ונראה שמפני כך הלכה פסוקה שאין הי"ג נאמרים רק בציבור כשיש מנין, ולא ביחידות, מפני שאין תלויה באמירה לבדה, רק בהעשיה - אם עושין המידות הנ"ל. 

והנה בציבור כשיש מנין, אזי בכל אחד נמצא איזה מדה מי"ג מידות, בזה מדה רחום, בזה מדה חנון, בזה מדה ארך אפים, בזה רב חסד, אזי קורא אני שפיר "כל זמן שבני יעשו כסדר הזה אני מוחל וכו' לאפוקי (מה שאין כן)  ביחיד.

לדעת מאור ושמש, צריך לומר את י"ג מידות דווקא בציבור, ולא ביחיד, מפני שבמניין של עשרה אנשים המתפללים יחד ואומרים כסדר הזה, תמיד ימצא ביניהם אחד שהוא יותר חנון, ואחר שהוא יותר ארך אפיים, ושלישי שהוא יותר רב חסד. אם מצרפים את המידות הטובות של כולם, ביחד הם עושים ומתנהגים בי"ג מידות.
3. האם לפי הגמרא מספיק רק להגיד את 13 מידות?
4. כיצד מוכיח זאת בעל ה"מאור ושמש"?
5. מדוע צריך להגיד את י"ג מידות דווקא בציבור ולא ביחיד?

ואלו הן שלש עשרה מידות:
א. ה' - אני הוא ברחמים קודם שיחטא האדם, אף-על-פי שאני יודע שסופו לחטוא.

ב. ה' - ואני הוא ברחמים אחר שיחטא וישוב.

ג. אֵ - ל - אף זו היא מידת רחמים, וכן הוא אומר: אֵ - לִי אֵ - לִי לָמָה עֲזַבְתָּנִי ואין לומר למידת הדין 'למה עזבתני'.

ד. רַחוּם - המרחם על העניים.

ה. וְחַנּוּן - החונן אף לעשירים.

ו. אֶרֶךְ אַפַּיִם - מאריך אף ואינו ממהר להפרע, שמא יעשו תשובה.

ז. וְרַב חֶסֶד - מתנהג בחסד עם אלו שאין להם זכויות כל כך.

ח. וֶאֱמֶת - לשלם שכר טוב לעושי רצונו.

ט. נֹצֵר חֶסֶד לָאֲלָפִים - נוצר את החסד, שאדם עושה לפניו, לאלפים, לאלפיים דור.

י. נֹשֵׂא עָוֹן - נושא עוונות בני אדם, אלו הזדונות, וסובלם.

יא. וָפֶשַׁע - נושא פשעות, אלו החטאים שאדם עושה במרד.

יב. וְחַטָּאָה - נושא החטאים, השגגות.
יג. וְנַקֵּה לֹא יְנַקֶּה - מנקה לשבים ואינו מנקה לשאינם שבים.

· קראי את י"ג המידות וההסבר שלהם ונסי לחשוב:
א. איזה מעשים שהאדם עושה הקב"ה שומר אצלו?
6. מה יש לעשות בזמן אמירת י"ג מידות?




































